armvectores/hy_wikipedia_2023 huggingface dataset:
Դա ընդհանրապես այդ մասին չէ

Դա ընդհանրապես այդ մասին չէ (ռուս.՝ Это совсем не про это), խորհրդային սատիրիկական միկրոմուլտֆիլմ` մեծահասակների համար։ Գրեթե ամբողջ մուլտիպլիկացիոն ֆիլմը նկարահանել է Ա. Ֆեդուլովը, որն անվանել է այն «Ֆիլմ կովի մասին» և համարել է իր իրական դեբյուտը։ Նվիրված է շրջապատող միջավայրի աղտոտման խնդրին։ Ֆիլմում օգտագործվում է Ժան Ֆիլիպ Ռամոյի երաժշտությունը։


== Սյուժե ==
Տիրուհին ուղարկում է իր կովին աղբակույտում արածելու։ Կովը այնտեղ սկսում է սնվել կերակրի մնացորդներով և աղբով, ջուր է խմում այն գետից, որի մեջ լցնում էին արտադրական թափուկներ, շնչում է այն օդը, որտեղ բաց էին թողել անօգտակար գործարանային գազեր։ Տիրուհին հակագազ հագնելով բերում է կովին տուն և սկսում կթել։ Կաթի փոխարեն նա կթում է բենզին, լցնում մեքենայի մեջ և գնում է իր գործերով։


== ֆիլմում աշխատել են ==


== Մրցանակներ ==
1985 թվական` «Ոսկե աղավնի» (բարձրագույն մրցանակ) և Կինոմամուլի միջազգային ֆեդերացիայի մրցանակ` վավերագրական և կարճամետրաժ ֆիլմերի միջազգային փառատոնում, Լայպցիգում։
1986 թվական` VII միջազգային կինոփառատոնի առաջին մրցանակ, Զագրեբ` 86 «А» կատեգորիայում։
1986 թվական` «Փոքրիկ Պոլկան» մրցանակ, III խորհրդային մուլտիպլիկացիոն ֆիլմերի փառատոն, Ռյազանում։


== Թողարկում տեսահոլովակով ==
2000 թվականին «Մաստեր Թեյփ» ընկերությունը և «Սոյուզ Վիդեոն» «Պետական հեռուստառադիոֆոնդի» օգնությամբ ներկայացրել է մուլտֆիլմի VHS ձևաչափով լիցենզիոն հավաքածու, որի մեջ ընդգրկված են եղել հետևյալ մուլտֆիլմերը. «Մումի-Տրոլ և գիսաստղը», «Չեմուչումիկ», «Երևակայողը», «Հերոն», «Ամպրոպը չի որոտում», «Շալտայ Բոլտալ», «Շատ կապույտ մորուքը»։


== Ծանոթագրություններ ==


== Արտաքին հղումներ ==
«Դա ընդհանրապես այդ մասին չէ» մուլտֆիլմը «Անիմատոր.ռու» կայքում
Творческое объединение «ЭКРАН»
Կուբենսկոե (գյուղ, Վոլոգոդսկի շրջան)

Անվան այլ կիրառումների համար տե՛ս՝ ԿուբենսկոեԿուբենսկոե (ռուս.՝ Кубенское), գյուղ Ռուսաստանի Վոլոգդայի մարզի Վոլոգոդսկի շրջանի կազմում։
Բնակչությունը 2010 թվականին գրանցված տվյալներով կազմում էր 3250 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալեքսանդր Բոցան-Խարչենկո

Ալեքսանդր Բոցան-Խարչենկո (ռուս.՝ Александр Аркадьевич Боцан-Харченко, սեպտեմբերի 16, 1957(1957-09-16)), ռուս դիվանագետ։ Արտակարգ և լիազոր դեսպան (2017 թվականի փետրվարի 10)։


== Կենսագրություն ==
1979 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։
1979 թվականից զբաղվում է դիվանագիտական գործունեությամբ։

1997-2002 թվականներ՝ Խորվաթիայում Ռուսաստանի դեսպանատան խորհրդական-դեսպանորդ։
2002-2008 թվականներ՝ Ռուսաստանի արտաքին գործերի նախարարության եվրոպական երրորդ դեպարտամենտի փոխտնօրեն։
2004-2008 թվականներ՝ Բալկանների հարցով Ռուսաստանի արտաքին գործերի նախարարի հատուկ ներկայացուցիչը։
2008-2009 թվականներ՝ Ռուսաստանի արտաքին գործերի նախարարության եվրոպական չորրորդ դեպարտամենտի փոխտնօրեն։
2009 թվականի սեպտեմբերի 1-ից մինչև 2014 թվականի օգոստոսի 6-ը Բոսնիա և Հերցեգովինայում եղել է Ռուսաստանի Դաշնության արտակարգ և լիազոր դեսպան։
2014 թվականից հանդիսանում է Ռուսաստանի արտաքին գործերի նախարարության Եվրոպական չորրորդ դեպարտամենտի տնօրեն։
2019 թվականի հունիսի 10-ից Սերբիայում հանդիսանում է Ռուսաստանի Դաշնության արտակարգ և լիազոր դեսպան։


== Անձնական կյանք ==
Ամուսնացած է, ունի մեկ որդի։


== Դիվանագիտական աստիճան ==
1-ին դասի արտակարգ և լիազոր դեսպանորդ (2008 թվականի ապրիլի 23)։
Արտակարգ և լիազոր դեսպան (2017 թվականի փետրվարի 10)։


== Ծանոթագրություններ ==
Իդա ֆոն Շուլցենհայմ

Իդա Էլեոնորա Դավիդա ֆոն Շուլցենհայմ  (շվեդերեն՝ Ida Eléonora Davida von Schulzenheim, հունվարի 8, 1859(1859-01-08), Västra Skedvi, Շվեդիա[…] - ապրիլի 24, 1940(1940-04-24), Hedvig Eleonora parish, Ստոկհոլմ, Ստոկհոլմի լեն, Շվեդիա), շվեդ նկարիչ, որի գործերում գերակշռում են կենդանիների նկարները։


== Կենսագրություն ==
Իդա ֆոն Շուլցենհայմը ծնվել է 1859 թվականի հունվարի 8-ին, Ստորա Սկեդվիում, կալվածատեր Բարոն Դավիդ Թեոդոր ֆոն Շուլցենհայմի և Իդա Սոֆիա Սեդերբորգի ընտանիքում։ Սովորել է Շվեդիայի գեղարվեստի թագավորական ակադեմիայում, 1888 թվականից՝ Փարիզում, նկարիչների Ժյուլեն Դյուպրեի, Ժյուլ Լեֆևրի և Ժան-Ժոզեֆ Բենջամին-Կոնստանի ղեկավարությամբ։ Իդա ֆոն Շուլցենհայմը արժանացել է պատվավոր հիշատակի 1889 թվականին Փարիզի Համաշխարհային ցուցահանդեսում, 1890 թվականին Ամիենում՝ արծաթե մեդալի, 1891 թվականին Ստոկհոլմում՝ ոսկե մեդալի և 1892 թվականին Փարիզի ցուցահանդեսում՝ պատվո հիշատակի։
Ֆոն Շուլցենհայմը իր աշխատանքները ցուցադրել է Չիկագոյի (Իլինոյս նահանգ) կերպարվեստի պալատում 1893 թվականի Համաշխարհային ցուցահանդեսի ժամանակ։
Ֆոն Շուլցենհայմը 1910 թվականին դարձավ շվեդ կին նկարիչների ընկերության հիմնադիրը (շվեդերեն՝ Föreningen Svenska Konstnärinnor), զբաղեցնելով  առաջին նախագահի պաշտոնը։ Իդան ստեղծեց այդ կազմակերպությունը այն նպատակով, որ կին նկարիչները, ովքեր հաճախ այնքան մեծ ուշադրության չէին արժանանում, որքան իրենց տղամարդ գործընկերները, ավելի շատ հնարավորություններ ունենային դառնալ իրենց արվեստի համար հանրաճանաչ և գնահատված, այլ ոչ թե ուշադրություն սևեռել իրենց սեռի վրա, որպես այդպիսին. «Դուք չե՞ք կարծում, որ մենք կին նկարիչներս ցանկանում ենք հայտնի դառնալ միայն այն պատճառով, որ մենք կին ենք։ Ես նկատի ունեմ՝ կցանկանայինք ցուցադրել մեզ, եթե ստիպված չլինեինք դա անել»։
Իդա ֆոն Շուլցենհայմը 1927 թվականին պարգևատրվել է Գրականության և արվեստի մեդալով։ Մահացել է 1940 թվականի ապրիլի 24-ին Ստոկհոլմում ։


== Ծանոթագրություններ ==


== Արտաքին հղումներ ==
Riksarkivet Föreningen Svenska Konstnärinnor och Ida von Schulzenheim
Ida von Schulzenheim, Intervju i Idun 1889
Նյոլ սյուր Մեր

Նյոլ սյուր Մեր (ֆր.՝ Nieul-sur-Mer), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Լա Ռոշել 9 կանտոնի կազմի մեջ։ Հանդիսանում է Լա Ռոշել շրջանը։
Համայնքի INSEE կոդ՝ 17264։


== Բնակչություն ==
Համայնքի բնակչությունը 2010 թվականին կազմում էր 5640 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Նյոլ սյուր Մերի վիճակագրության ազգային ինստիտուտ (ֆր.)
Մեծ դար (լեռնագագաթ)

Մեծ դար, Մեծ թար, Մենձտար, լեռնագագաթ Հայաստանի Շիրակի մարզում, Արագած լեռնազանգվածի արևմտյան ստորոտին, Քարաբերդ գյուղից 1 կմ հարավ։ Բարձրությունը՝ 1996 մետր։


== Ծանոթագրություններ ==
Լուսակայման չափում

Լուսակայման չափումը եզրույթ է, որը վերաբերում է նրան, թե ինչպես է լուսանկարիչը որոշում նկարահանման համար անհրաժեշտ կադրի լուսակայումը։ Այն լինում է երեք տեսակի։
Լուսակայման չափման ռեժիմը ժամանակակից լուսանկարչական և կինոսարքավորումներում որոշում է պատկերի տարբեր մասերի պայծառության գնահատման եղանակը լուսակայումի գործիքային չափման ժամանակ, գլխավորապես, խցիկի մեջ ներկառուցված լուսակայացույցի միջոցով։ Այսպիսով չափման ռեժիմի տակ հասկանում են եղանակը, որով խցիկը որոշում է լուսակայումը։ 
Խցիկները սովորաբար թույլ են տալիս օգտվողին ընտրություն անել կետային, կենտրոնական կշռված կամ բազմագոտային չափման ռեժիմների միջև։ Չափման տարբեր ռեժիմները թույլ են տալիս օգտվողին ընտրել ամենահարմարը՝ լուսավորության տարբեր պայմաններում օգտագործելու համար։ Լուսային բարդ իրավիճակներում պրոֆեսիոնալ լուսանկարիչները հակված են անցնել մեխանիկական ռեժիմին, այլ ոչ թե կախված լինել խցիկի կողմից սահմանված կարգավորումներից։


== Օբյեկտի լուսավորվածությամբ ==

Լուսակայումը չափվում է հատուկ սարքով՝ լուսակայացույցով, իսկ եթե օգտագործվում են լույսի իմպուլսային աղբյուրներ՝ ֆլեշմետրով, որը նկարահանվող օբյեկտին անմիջականորեն մոտ է տեղադրվում և չափում է օբյեկտի վրա ընկնող լույսի քանակը։ Լուսակայաչափությունը հնարավոր է միայն հատուկ կառուցվածք ունեցող լուսակայացույցով. այն ունի փայլատ լուսազտիչ, որը տեղադրված է լուսատարրի դիմաց։


== Օբյեկտի պայծառությամբ ==

Ամենատարածված ռեժիմն է, որի միջոցով նկարահանող սարքին անմիջականորեն մոտ տեղադրված լուսակայացույցով կամ լուսակայաչափման սարք ունեցող լուսանկարչական ապարատի միջոցով չափում են նկարահանվող օբյեկտից լույսի հոսքը։


== Ձեռքի ռեժիմ ==
Նկարահանման բոլոր կարգավորումները (պահաժամ և դիաֆրագմա) ձեռքով են սահմանվում լուսանկարչի կողմից։ Լուսանկարչական ապարատները կա՛մ չունեն լուսակայացույց, կա՛մ առկա է տեղադրված, բայց ոչ զուգակցված լուսակայացույց։

		


== Ծանոթագրություններ ==
Սոռիզու

Սոռիզու  (պորտ.՝ Sorriso), համայնք Բրազիլիայի Կենտրոնաարևմտյան տարածաշրջանում՝ Մատու Գրոսու նահանգի կազմում։ Գտնվում է Մատու Գրոսու նահանգի հյուսիսային մարզում։ Մտնում է Ալտու Տելիս Պիրիսի գավառի կազմի մեջ։ Բնակչությունը կազմում է 55 134 մարդ՝ 2006 թվականի տվյալներով։ Գրավում է 9345,755 կմ2 տարածք։ Բնակչության խտությունը կազմում է 5,9 մարդ/կմ2։
Քաղաքի տոնը նշվում է մայիսի 15-ին։


== Պատմություն ==
Քաղաքը հիմնադրվել է 1987 թվականին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 1 253 357 000,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 22 732,92 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է 0,824 (տվյալները ՄԱԿ-ի զարգացման ծրագրի)։


== Ծանոթագրություններ ==
Խոսե Լեանդրո Անդրադե

Խոսե Լեանդրո Անդրադե (իսպ.՝ José Leandro Andrade; նոյեմբերի 22, 1901(1901-11-22), Սալտո, Ուրուգվայ - հոկտեմբերի 5, 1957(1957-10-05), Մոնտեվիդեո, Ուրուգվայ), ուրուգվայցի ֆուտբոլիստ, կիսապաշտպան և պաշտպան, 1930 թվականի աշխարհի չեմպիոն, 1924 և 1928 թվականների Օլիմպիական խաղերի չեմպիոն։
Խաղացել է Մոնտեվիդեոյի «Պենյառոլ» (մինչև  1920 թվականը և 1932-1935 թվականներին), Միրամար Միսյոնես» (1921 թ.), «Բելյա Վիստա» (1922 թ., 1924 թ., 1936 թ.), «Ռեֆորմերս» (1923 թ.), «Նասյոնալ» (1925-1931 թթ.), «Ուոնդերերս» (1937 թ.), արգենտինական «Ատլանտա», «Արգենտինոս Յունիորս» (1936 թ.) ակումբներում


== Կենսագրություն ==
Խոսե Լեանդրո Անդրադեն ծնվել է 1901 թվականին Սալտո քաղաքում։  Նրա մայրն արգենտինացի էր։ Հայրը, որը, ամենայն հավանականությամբ, եղել է Խոսե Իգնասիո Անդրադեն, ծննդյան վկայականում նշված է որպես վկա։ Խոսեի ծննդյան պահին Իգնասիոն, որ աֆրիկյան կախարդության մասնագետ էր, արդեն 98 տարեկան էր. նա Բրազիլիայից արտագաղթել էր դեռ այն ժամանակ, երբ այնտեղ ծաղկում էր ստրկությունը։
Վաղ տարիքում Ժոզեն տեղափոխվել է մայրաքաղաքի Պալերմո թաղամասում և դաստիարակվել մորաքրոջ մոտ։ Նախքան պրոֆեսիոնալ ֆուտբոլով զբաղվելը որպես երաժիշտ աշխատել է պարահանդեսներում (նվագել է հարվածայիններ, ջութակ և դափ), ինչպես նաև կոշիկ մաքրող և լրագրավաճառ։
Անդրադեն իր վիրտուոզ խաղի և գնդակը վարելու տեխնիկայի (որ հիշեցնում է պար) շնորհիվ Եվրոպայի հանդիսատեսին գրավել է դեռ 1924 թվականի Ամառային օլիմպիական խաղերի ժամանակ Փարիզում։ Ֆրանսիական մամուլը նրան տվել է «Սև հրաշք», «Սև մարգարիտ», ինչպես նաև «ֆուտբոլի երաժիշտ» մականունները։ 1928 թվականին հավաքականի հետ նա Եվրոպայում երկրորդ անգամ հաղթեց Օլիմպիական խաղերում, այս անգամ՝ Ամստերդամում։
Անդրադեն հանդես է եկել եզրային կիսապաշտպանի դիրքում։ 1930 թվականի աշխարհի առաջնությունից առաջ ստացել է լուրջ վնասվածք և վտանգ կար, որ նա ստիպված կլինի ավարտել կարիերան, սակայն նա ապաքինվել է ու մասնակցել մրցաշարին՝ դառնալով աշխարհի չեմպիոն։
Պրոֆեսիոնալիզմի ներդրումից հետո արդեն ոչ երիտասարդ Անդրադեն չի կարողացել հարմարվել նոր չափանիշներին, և 1937 թվականին, փոխելով մի շարք ակումբներ, ավարտել է իր կարիերան։ 1933 թվականին հավաքականից հեռանալուց առաջ նա հասցրել էր անցկացնել 41 խաղ։
1950 թվականին Խոսե Լեանդրոն հրավիրվել է որպես պատվավոր հյուր ներկա գտնվելու Բրազիլիայում անցկացվող 1950 թվականի աշխարհի առաջնությանը։ Նրա զարմիկը՝ Վիկտոր Ռոդրիգես Անդրադեն դարձել է աշխարհի չեմպիոն այդ մրցաշարում և եղել է Ուրուգվայի հավաքականի առաջատարներից մեկը։
1956 թվականին լրագրող Ֆրից Հակը գտել է Անդրադեին, որ ապրում էր Մոնտեվիդեոյի աղքատ թաղամասերից մեկում՝ փոքր բնակարանում և տառապում էր ալկոհոլիզմով։  Մեկ տարի անց ֆուտբոլիստը մահացել է տուբերկուլյոզից աղքատների «Պինեյրո-դել-Կամպո» կացարանում։


== Տիտղոսներ և ձեռքբերումներ ==
Ուրուգվայի չեմպիոն (2) - 1932 թ., 1935 թ.
Աշխարհի չեմպիոն (1) - 1930 թ.
Օլիմպիական խաղերի չեմպիոն (2) - 1924 թ., 1928 թ.
Հարավային Ամերիկայի չեմպիոն (3) - 1923 թ., 1924 թ., 1926 թ.


== Ծանոթագրություններ ==


== Արտաքին հղումներ ==
Игорь Гольдес. «Футболист-танцовщик». Биография на footballplayers.ru Archived 2020-08-09 at the Wayback Machine. (ռուս.)
Կենսագրություն (ռուս.)
Կենսագրություն Archived 2009-02-22 at the Wayback Machine. (պորտ.)
Ժողովածու (711)

Ժողովածու (711), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 711 թվի տակ։ Ձեռագիրը գրվել է 18-րդ դարում։ Գրված է թղթի վրա, որը ունի 16x11 սմ չափս։ Ձեռագիրը կազմված է 140 թերթից։ Գրված է միասյունով, նոտրգիրով։ Պահպանակը՝ մագաղաթ 2, բոլորգիր, Սաղմոսարան։ Կազմը` կաշեպատ տախտակ դրոշմազարդ, աստառը՝ կապույտ կտավ։


= = Բովանդակություն =
Տաղք Հոգևորք
Նախերգանք քարոզից, օրհնութեանց և նամակաց
Գրիգոր Տաթևացո Քարոզք
Հարցմունք և պատասխանիք այլ և այլք
Մահ Ադամայ և Եվայի, Առաքել Սյունեցո Անուանք Աստվածաշունչ գրոց


== Ծանոթագրություններ ==
Միշել Մաշադո

Միշել Մասեդո Ռոշա Մաշադո (պորտ.՝ Michel Macedo Rocha Machado, փետրվարի 15, 1990(1990-02-15), Ռիո դե Ժանեյրո, Բրազիլիա), բրազիլացի ֆուտբոլիստ, եզրային պաշտպան։ Հանդես է գալիս իսպանական «Լաս Պալմաս»-ի կազմում։


== Ակումբային կարիերա ==


=== Վաղ տարիներ ===
Միշելը ծնվել է Ռիո դե Ժանեյրո քաղաքում։ 1997 թվականին միացել է «Բոտաֆոգո»-ի երիտասարդական թիմին։
2005 թվականին ֆուտբոլիստը տեղափոխվել է «Ֆլամենգո»։


=== «Ալմերիա» ===
2008 թվականի հունիսի 23-ին Մաշադոն տեղափոխվել է Լա Լիգան ներակայացնող «Ալմերիա»։ Նա թիմի հետ կնքել է 7 տարվա պայմանագիր։
Միշելը իր դեբյուտը նշել է նոյեմբերի 16-ին` «Մալյորկա»-ի դեմ խաղում։ Հանդիպումն ավարտվել է 2-1 հաշվով` «Ալմերիա»-ի հաղթանակով։ Այդ խաղում բրազիլացին 87-րդ րոպեին փոխարինել է Ժուանմա Օրտիզին։ Առաջին անգամ մեկնարկային կազմում անցկացրել է 2009 թվականի մայիսի 10-ին` «Սպորտինգ»-ի դեմ խաղում։
2009 թվականի սեպտեմբերի 20-ին նա խփել է իր առաջին գոլը` դառնալով «Խետաֆե»-ի դեմ խաղում հաղթական գոլի հեղինակ։ 2011/12 մրցաշրջանի ընթացքում Միշել Մաշադոն մասնակցել է 35 հանդիպման։


=== «Ատլետիկո Մինյերո» ===
2012 թվականի հուլիսի 19-ին Միշել Մաշադոն վարձավճարով տեղափոխվել է բրազիլական «Ատլետիկո Մինյերո»։ Նա վերադարձել է հայրենիք, Իսպանիայում որոշակի անձնական խնդիրներ ունենալուց հետո։
Բրազիլական թիմի կազմում Մաշադոն իր նորամուտը նշել է միայն 2013 թվականի հունիսի 13-ին` «Սանտոս»-ի դեմ խաղում։ Մեկ ամիս անց նա երկարաձգել է իր վարձակալման ժամկետը ևս մեկ տարով։ Մրցաշրջանի ընթացքում Միշելը մասնակցել է 16 հանդիպման։ Նա մասնակցել է նաև Լիբերտադորեսի գավաթի եզրափակչի շրջանակներում կայացած «Օլիմպիա»-ի դեմ տնային հանդիպումը, որն ավարտվել է 2-0 հաշվով` «Ատլետիկո»-ի հաղթանակով։


=== Վերադարձ «Ալմերիա» ===
2014 թվականի հուլիսի 9-ին Միշել Մաշադոն վերադարձել է իսպանական «Ալմերիա»։
Վերադարձից հետո ֆուտբոլիստը իր առաջին հանդիպումը անցկացրել է օգոստոսի 23-ին` մասնակցելով «Էսպանյոլ»-ի դեմ խաղին։ Հանդիպումն ավարտվել է 1-1 հաշվով։


=== «Լաս Պալմաս» ===
2016 թվականի հուլիսի 15-ին Մաշադոն տեղափոխվել է «Լաս Պալմաս»։ Բրազիլացի ֆուտբոլիստը թիմի հետ կնքել է 2 տարվա պայմանագիր։


== Վիճակագրություն ==


== Ձեռքբերումներ ==
Մինեյրոյի լիգայի գավաթակիր - 2013
Լիբերտադորեսի գավաթակիր - 2013


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Պրոֆիլը transfermarkt.com կայքում(անգլ.)
Գարապովկա

Գարապովկա (ուկրաիներեն՝ Гарапівка), գյուղ Ուկրաինայի Ժիտոմիրի մարզի Անդրուշևկայի շրջանում։
2001 թվականի տվյալներով Գարապովկա գյուղում բնակվում էր 302 մարդ։ Բնակավայրը զբաղեցնում է 15056 կմ² տարածք։ Բնակչության խտությունը կազմում էր 20,06 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ամարա (Ալաշկերտի գավառ)

Ամարա, գյուղ Արևմտյան Հայաստանում, Էրզրումի վիլայեթի Ալաշկերտի գավառակում։


== Պատմամշակութային կառույցներ ==
Ամարայի մոտ է գտնվում Ամարա հին բերդը։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Յան Կում

Յան Կում  (փետրվարի 24, 1976(1976-02-24), Կիև, Ուկրաինական ԽՍՀ, ԽՍՀՄ), ամերիկացի գործարար և ծրագրավորող, WhatsApp մեսենջերի համահիմնադիր և գլխավոր գործադիր տնօրեն։


== Կենսագրություն ==
Ծնվել է Կիևում, հրեական ընտանիքի միակ երեխան, մեծացել է Ուկրաինայի ԽՍՀ Կիևի մարզի Ֆաստովում։
Գաղթել է ԱՄՆ 1992 թվականին մոր՝ Ֆաինա Սեմյոնովա Կումի (1941-2000) և Ռահիլյա Մունբլաթի (1921-2002) տատիկի հետ, ապրել է Մաունթին Վյուում։ Հայրը՝ Բորիս Յակովլևիչ Կումը (1927-1997), Ֆաստովում ПМК-20 շարժական մեքենայացված շարասյան տնօրենը, մահացել է 1997 թվականին Ուկրաինայում, մայրը՝ 2000 թվականին ԱՄՆ-ում։ Թողնելով համալսարանը՝ Կումն աշխատանքի է ընդունվել Yahoo-ում, որտեղ ծանոթացել է Բրայան Էկթոնի հետ և աշխատել մինչև 2007 թվականը։
2014 թվականի փետրվարին Whatsapp-ը Facebook ընկերությանը վաճառվել էր 19 մլրդ դոլարով։ Այդ գործարքի արդյունքում Կումը դարձել է միլիարդատեր (2014 թվականի մարտին նրա կարողությունը 6,8 միլիարդ դոլարի էր հավասար Forbes ամսագրի գնահատականով) և Facebook-ի բաժնետեր։
2014 թվականի նոյեմբերին Յանը մեկ միլիոն դոլար է նվիրաբերել FreeBSD նախագծին, ինչը դարձել է FreeBSD նախագծի պատմության մեջ խոշորագույն նվիրատվությունը, որի չափը գերազանցել է FreeBSD Foundation-ի տարեկան բյուջեն, նույն թվականին շուրջ 556 միլիոն դոլար է նվիրաբերել Սիլիկոնային հովտի հասարակական հիմնադրամին։ Յան Կումը FreeBSD-ն օգտագործում է արդեն ավելի քան տասը տարի, այդ թվում Yahoo! WhatsApp ծառայության սերվերային ենթակառուցվածքներում։
2018 թվականի ապրիլին հայտարարել էր Facebook-ից հեռանալու մասին, որտեղ ընկերության տնօրենների խորհրդի անդամ էր Whatsapp-ի բաժնետոմսերի վաճառքի գործարքի արդյունքում։


== Ծանոթագրություններ ==
Ենիքյոյ (Շապին Գարահիսարի գավառ)

Անվան այլ կիրառումների համար տե՛ս՝ Ենիքյոյ (այլ կիրառումներ)Ենիքյոյ, գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում։ Գտնվում էր Սեբաստիա քաղաքից հարավ-արևմուտք։


== Պատմություն ==
Գյուղն ավերվել է 1915 թվականի Մեծ եղեռնի ժամանակ։


== Բնակչություն ==
XX դարի սկզբին ուներ 25-30 տուն՝ 225-250 բնակչով։


== Պատմամշակութային կառույցներ ==
Ենիքյոյն ուներ 1276 թվականին կառուցված եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Ելիզավետովկա (այլ կիրառումներ)

Ելիզավետովկա, կարող է վերաբերել՝

Ելիզավետովկա - գյուղ, Ուկրաինայի Դոնեցկի մարզի Ալեքսանդրովիում
Ելիզավետովկա - գյուղ, Ուկրաինայի Դոնեցկի մարզի Կրասնոարմեյսկիում
Ելիզավետովկա - գյուղ, Ուկրաինայի Դոնեցկի մարզի Մարյինի շրջանում
Ելիզավետովկա - գյուղ, Ուկրաինայի Ժիտոմիրի մարզի Կորոստիշևի շրջանում
Ելիզավետովկա - գյուղ, Ուկրաինայի Խարկովի մարզի Լոզովայայի շրջանում
Ելիզավետովկա - գյուղ, Ուկրաինայի Նիկոլաևի մարզի Բերեզանկայի շրջանում
Ելիզավետովկա - գյուղ, Ուկրաինայի Նիկոլաևի մարզի Բրատսկոեի շրջանում
Ելիզավետովկա - գյուղ, Ուկրաինայի Նիկոլաևի մարզի Սնիգիրյովկայի շրջանում
Ելիզավետովկա - գյուղ, Ուկրաինայի Պոլտավայի մարզի Դիկանկայի շրջանում
Ելիզավետովկա - գյուղ Ռուսաստանի Ռոստովի մարզում
Ելիզավետովկա - գյուղ (խուտոր) Ռուսաստանի Դաշնության Ռոստովի մարզի Միլլերովսկի շրջանում
Ելիզավետովկա - գետ Ռուսաստանում, Տոլուչեևկայի վտակը
Լիման (քաղաք, Ուկրաինա)

Անվան այլ կիրառումների համար տե՛ս՝ ԼիմանԼիման (ուկրաիներեն՝ Лиман), քաղաք Ուկրաինայի Դոնեցկի մարզի Կրասնոլիմանի շրջանում, մարզային նշանակության քաղաք։ Բնակավայրը նախկինում նաև անվանվել է Լիման։ Հիմնադրվել է 1667 թվականին։
2012 թվականի տվյալներով Լիման քաղաքում բնակվում էր 22 730 մարդ։ Բնակավայրը զբաղեցնում է 18,2 կմ² տարածք։ Բնակչության խտությունը կազմում էր 1548 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Կրասնայա Գորկա (գյուղ, Նուրիմանովսկի շրջան)

Անվան այլ կիրառումների համար տե՛ս՝ Կրասնայա ԳորկաԿրասնայա Գորկա (ռուս.՝ Красная Горка, բաշկիրերեն՝ Ҡыҙылъяр), գյուղ Ռուսաստանի Բաշկորտոստան հանրապետության Նուրիմանովսկի շրջանի կազմում։
Բնակչությունը 2009 թվականին գրանցված տվյալներով կազմում էր 3980 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մալոե Զալյուբիշչե

Մալոե Զալյուբիշչե (ռուս.՝ Малое Залюбище), գյուղ Ռուսաստանի Սմոլենսկի մարզի Վելիժսկի շրջանի կազմում։
Բնակչությունը 2007 թվականին գրանցված տվյալներով կազմում էր 10 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իտինգա դու Մարանիան

Իտինգա դու Մարանիան (պորտ.՝ Itinga do Maranhão), համայնք Բրազիլիայի Հյուսիսարևելյան տարածաշրջանում՝ Մարանիան նահանգի կազմում։ Մունիցիպալիտետ Մարանիան նահանգի արևմտյան մարզում։ Մտնում է Իմպերատրիսի գավառի կազմի մեջ։ Բնակչությունը կազմում է 29 114 մարդ՝ 2006 թվականի տվյալներով։ Գրավում է 3 590,033 կմ2 տարածք։ Բնակչության խտությունը՝ 8.1 մարդ/կմ²։


== Պատմություն ==
Քաղաքը հիմնադրվել է 1994 թվականին նոյեմբերի 10-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 102.793.992,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 3.898,29 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,664 (տվյալները՝ ՄԱԿ-ի զարգացման ծրագրի)։


== Ծանոթագրություններ ==
Պելագեյա Կոչինա

Պելագեյա Յակովլևնա Կոչինա (Պոլուբարինովա-Կոչինա) (մայիսի 1 (13), 1899, Աստրախան, Ռուսական կայսրություն - հուլիսի 3, 1999(1999-07-03), Մոսկվա, Ռուսաստան), խորհրդային մեխանիկ։
ԽՍՀՄ ԳԱ ակադեմիկոս (1958)։ Սոցիալիստական աշխատանքի հերոս (1969)։ Ավարտել է Պետրոգրադի համալսարանը (1921)։ Աշխատանքները վերաբերում են ֆիլտրման տեսության, դինամիկական օդերևութաբանության հարցերին։ Արժանացել է ԽՍՀՄ պետական մրցանակի (1946)։ Պարգևատրվել է Լենինի 4 շքանշանով։


== Ծանոթագրություններ ==
Թյուրա Քլեն

Թյուրա (Թիրա) Քլեն (մարտի 29, 1874(1874-03-29), Ստոկհոլմ - 1951[…], Լիդինգյո, Lidingö town, Ստոկհոլմի լեն, Շվեդիա), շվեդ նկարչուհի, գրող և նկարազարդող։ Նրա աշխատանքը շատ առումներով մոտ է սիմվոլիզմին և Արտ Նուվոյին։ Թյուրա Քլենը շատ է ճանապարհորդել, ունեցել է միջազգային լայն կապեր և ակտիվորեն պաշտպանել է կանանց իրավունքները։ 


== Կենսագրություն եւ ստեղծագործություն ==
Թյուրա Քլենը ծնվել է Ստոկհոլմում 1874 թվականին։ Նա եղել է շվեդ դիվանագետ Ռիկարդ Քլենի և նրա կնոջ՝ Ամալիայի երեք երեխաներից փոքրը։ Ընտանիքը շատ ճանապարհորդություններ է կատարել, ինչը Թյուրին առաջացրել է հետաքրքրություն տարբեր մշակույթների և լեզվի ուսուցման նկատմամբ։ Աղջիկը սկսել է նկարել վաղ տարիքում, նրա առաջին ուսուցիչները մայրն ու հայրական տատիկն էին: 
15 տարեկան հասակում Թյուրան մեկնել է Գերմանիայում՝ նախ Դրեզդեն, ապա Կարլսրուե և Մյունխեն արվեստ սովորելու նպատակով։ Դրանից հետո, շարունակել է իր ուսումը Ֆրանսիայում, Փարիզում այցելել է Կոլարոսի, Ժյուլիանի, Դելեկլյուզի և Վիտտիի ակադեմիաները։ Նա մոտ էր ֆին-դե-սիլկի դարաշրջանի փարիզյան մթնոլորտին. Բացի այդ, այս ժամանակահատվածում հետաքրքրվել է թեոսոֆիայով։ Թյուրան նկարազարդումներ է ստեղծել Շառլ Բոդլերի, Էդգար Պոյի, Մորիս Մետերլինկի և այլ բանաստեղծների ստեղծագործությունների համար՝որոնք տոգորված են սիմվոլիզմի ոգով: 
1907 թվականին Թյուրան որոշել է գնել հողակտոր Ստոկհոլմի մերձակայքում և կառուցել իր սեփական տունը։ Նրա ընտրությունը կանգ է առել Լիդինգում, որտեղ 1908 թվականին կառուցել է մեծ վիլլա՝ արհեստանոցով աշխատանքի համար։ 1910 թվականին Ստոկհոլմում ստեղծվել է կին նկարիչների ասոցիացիան (շվեդերեն՝ Föreningen Svenska konstnärinnorFöreningen Svenska konstnärinnor ), և նա եղել է դրա հիմնադիրներից մեկը։ 1911 թվականին նա իր ընկերուհու՝ Էլեն ֆոն Պլատենի հետ մեկնել է Շրի Լանկա, որտեղ անցկացրել է երեք ամիս՝ իր օրագրում գրի առնելով տպավորությունները Նույն թվականին նա հրատարակել է գիրք իր ճանապարհորդությունների մասին՝ «Strövtåg i Orienten»:
1916-1917 թվականներին Թյուրա Քլենը ճանապարհորդում է Միացյալ Նահանգներ և Արևմտյան Հնդկաստան։ 1919 թվականին մեկնել է Ճավա և Բալի, որտեղ մնացել է երկու տարի։ Նա շատ է նկարել՝ նկարելով տեղական սովորույթներն ու արարողությունները։ Դրանից հետո այդ աշխատանքները ցուցադրվել են Լոնդոնի Վիկտորիայի և Ալբերտի թանգարանում, ինչպես նաև Ստոկհոլմի Լիլեբալենսի պատկերասրահում։ Ճանապարհորդության ընթացքում հավաքված նյութերը բավական են եղել հինգ գիրք և մի շարք հոդվածներ գրելու համար։ 1925 թվականին այցելել է Եգիպտոս և Հունաստան։ 1938 թվականին Թյուրա Քլենը պարգևատրվել է Յոհան Օգուստ Ուոլբերգի արծաթե մեդալով՝ աշխարհագրության և մարդաբանության մեջ ունեցած նշանակալի ավանդի համար:
Թյուրա Քլենը շարունակել է ճանապարհորդել, գրել ու նկարել իր կյանքի մնացած մասը։ Երբեք չի ամուսնացել և երեխաներ չի ունեցել։ Նկարչուհին մահացել է Լիդինգյոյում 1951 թվականին:


== Ծանոթագրություններ ==
200 km/h in the Wrong Lane (10th Anniversary Edition)

200 km/h in the Wrong Lane (10th Anniversary Edition), Տատու խմբի ալբոմի վերահրատարակված տարբերակը, որը թողարկվել է 2012 թվականի նոյեմբերին (խմբի կազմալուծումից հետո)։ Ալբոմը թողարկվել է «Cherrytree Records» ընկերության կողմից, անգլիալեզու «Տատու» ալբոմի «200 km/h in the Wrong Lane» առաջին միջազգային սինգլի թողարկման 10-ամյակի առիթով և համարվում է դրա վերաթողարկումը։
200 km/h In the Wrong Lane (10th Anniversary Edition)-ը իր մեջ ընդգրկում է 15 երգ, որոնցից 11-ը վերցված էին հիմնական ալբոմից, կան նաև նոր ռեմիքսներ և «A Simple Motion» երգը, որը խմբի «Սովորական շարժումներ» երգի՝ նախկինում չհրապարակված անգլերեն տարբերակն է,։


== Երգացանկ ==
01 — A Simple Motion
02 — Not Gonna Get Us
03 — All The Things She Said
04 — Show Me Love
05 — 30 Minutes
06 — How Soon Is Now?
07 — Clowns (Can You See Me Now)
08 — Malchik Gay
09 — Stars
10 — Ya Shola S Uma (Ես խելագարվել եմ)
11 — Nas Ne Dagoniat (Մեզ չեն հասնի)
12 — Show Me Love (Extended Version)
13 — 30 Minutes (Remix Version)
14 — All The Things She Said (Fernando Garibay Remix)
15 — Show Me Love (Fabricated Remix)


== Ծանոթագրություններ ==
Անդսումյաե (այլ կիրառումներ)

Անդսումյաե անունը կամ տերմինը կարող է վերաբերել հետևյալ հոդվածներին․

Անդսումյաե - գյուղ Էստոնիայի Լասվա շրջանի կազմում։
Անդսումյաե - գյուղ Էստոնիայի Հաանյա շրջանի կազմում։
Էլ Պոն դե Արմենտերա

Էլ Պոն դե Արմենտերա (կատ.՝ El Pont d'Armentera), մունիցիպալիտետ Կատալոնիայում։ Գտնվում է Տառագոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Ալտ Կամպ շրջանում։ Տարածքը կազմում է՝ 27,79 կմ2։ Բնակչությունը՝ 597 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից՝ 110 կմ։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական կայք
Página web del Ayuntamiento del Port d'Armentera
Información de la Generalitat de Catalunya Archived 2007-09-29 at the Wayback Machine.
Información del Institut d'Estadística de Catalunya
Mapa del Port d'Armentera en Google Maps
Կոնցեպտուալիզմ

Կոնցեպտուալիզմ (լատ. conceptus-միտք, հասկացություն) ընդհանուր հասկացությունների, գոյության ձևի մասին ուսմունք։ Ի տարբերություն ռեալիզմի և ծայրահեղ նոմինալիզմի, կոնցեպտուալիզմն ընդունում է, որ ընդհանուրը գոյություն ունի մարդու մտքում. այն մտածական գործունեության՝ իրերի նման հատկանիշների հիման վրա կատարված ընդհանրացման, վերացարկման արդյունք է։ Կոնցեպտուալիզմի արտահայտություն է եղել անտիկ փիլիսոփայությունում։ Միջնադարում դրսևորվել է որպես ունիվերսալների պրոբլեմի լուծման եղանակ։ Կոնցեպտուալիզմին հարել են Պիեռ Աբելարը, Յոհան Սոլսբերացին, Ուիլյամ Օկկամը։ Նոր ժամանակների փիլիսոփայության մեջ կոնցեպտուալիզմը ձեռք է բերել իմացաբանական երանգ (Ջոն Լոք, Է. Կոնդիլյակ, Կ.Ա. Հելվեցիուս)։ 
Հայ փիլիսոփայության մեջ ունիվերսալիաների հարցի կոնցեպտուալիստական ըմբռնման տարրեր կան Դավիթ Անհաղթի ուսմունքում։ Ըստ նրա, ընդհանուրի գոյության երեք եղանակներից մեկը մարդու մտքում ընդհանրացված գիտելիքի առկայությունն է։ Այս տեսակետը զարգացրել է Վահրամ Րաբունին։ Վերջինս, ունիվերսալիաների բնույթի հարցը լուծելով չափավոր նոմինալիզմի դիրքերից, պնդել է, թե ընդհանուրն ինքնին գոյություն չունի. այն էություն է ստանում մարդու մտքի մեջ և գոյատևում այնտեղ առանց ոչնչանալու։ Կոնցեպտուալիզմի տարրեր կան նաև Հովհան Որոտնեցու, Գրիգոր Տաթևացու և միջնադարյան այլ հայ մտածողների հայացքներում։


== Գրականություն ==
«5-րդ հատոր»։ Հայկական սովետական հանրագիտարան։ 1979 թ.
Հավելանյութեր

Հավելանյութեր, շինանյութերի, բնական կամ արհեստական նյութեր, որոնք մտցվում են կապակցանյութերի, բետոնների և շաղախների կազմի մեջ՝ պատրաստի արտադրանքն անհրաժեշտ հատկություններով օժտելու և դրա արժեքը իջեցնելու նպատակով։ Ըստ նշանակման և հատկությունների հավելանյութերը դասակարգվում են մի շարք խմբերի։ Ակտիվ միներալային հավելանյութերը ջրային սիլիկահող կամ քիմիապես ակտիվ մետակաոլինիտ պարունակող նրբամանրեցված նյութեր են։
Ջրով շաղախվելիս կրի կամ պորտլանդցեմենտի հետ խառնված այս նյութերը քիմիական փոխազդեցության մեջ են մտնում դրանց հետ՝ առաջացնելով դժվար լուծելի հիդրոսիլիկատներ և կալցիումի այլ միացություններ։ Այդպիսով կիրը ձեռք է բերում ջրում պընդանալու հատկություն, իսկ ցեմենտը՝ բարձր դիմացկունություն՝ քաղցրահամ, ինչպես նաև սուլֆատ պարունակող ջրերում։ Ակտիվ միներալային հավելանյութերը լինում են՝ բնական (դիատոմիտներ, տրեպելներ, հրաբխային մոխիրներ ևն) և արհեստական (դոմնային հատիկավորված խարամներ, վառելիքի խարամներ ու մոխիրներ ևն)։ Դրանք լայնորեն օգտագործվում են ցեմենտների, կրապոզոլանային կարակցանյութերի արտադրությունում, ինչպես նաև բետոնների և շաղախների խտությունը, ջրակայունությունը և աղակայունությունը բարձրացնելու համար։
Հլցիչները նրբաղացած կրաքարեր, դոլոմիտներ, ավազներ, ցածրակտիվ խարամներ, մոխիրներ և այլ նյութեր են։ Վերջիններս մտցվում են կլինկերի, կրի և այլ նյութերի մեջ՝ դրանց խոշոր մասնիկների տեղակալման համար, որոնք պնդանալիս լիովին չեն հիդրատվում։ Հլցիչները օգտագործվում են ավազային, կարբոնատային և շարվածքային ցեմենտի պատրաստման դեպքում/ ինչպես նաև կապակցանյութերի ծախսի փոքրացման և բետոնների ու շաղախների խտության բարձրացման համար։ Թթվակայուն, ալկալիակայուն և կրակայուն բետոնների ու շաղախների հավելանյութերը նրբաղացած անօրգանական նյութեր են, որոնք աչքի են ընկնում բարձր դիմացկունությամբ՝ թթուների, ալկալիների և բարձր ջերմաստիճանների ազդեցության նկատմամբ։ Կատարելով միկրոլցիչների դեր, այս հավելանյութերը նպաստում են բետոնների և շաղախների դիմացկունության բարձրացմանը՝ ագրեսիվ ներգործությունների նկատմամբ։ Թթվակայուն հավելանյութերը են անդեզիտը, բազալտը, դիաբազը, գրանիտը ևն, ալկալիակայուն՝ ամուր կրաքարերը, դոլոմիտը ևն, կրակակայուն՝ նրբաղացած քրոմիտը, մագնեզիտը, հրակավը ևն։
Մակերևութաակտիվ հավելանյութերը օրգանական նյութեր են, որոնք ունեն ցեմենտի մասիկների վրա ադսորբվելու և դրանց մակերևութային հատկությունները փոխելու ունակություն։ Այս հավելանյութերը ստորաբաժանվում են պլաստիֆիկացնող (ջրով ցեմենտափոշու թրջելիությունը բարձրացնող) և հիդրոֆոբ-պլաստիֆիկացնող (թրջելիությունը փոքրացնող) նյութերի։ Հավելանյութերի այս երկու տեսակն էլ բարձրացնում են բետոնի և շաղախի խառնուրդների դյուրալցությունը, փոքրացնում՝ ցեմենտի ծախսը, մեծացնում՝ բետոնների ցրտակայունությունը և կոռոզիակայունությունը։ Մակերևութա-ակտիվ հավելանյութերը օգտագործվում են պլաստիֆիկացված և հիդրոֆոբ պորտլանդցեմենտի ստացման, ինչպես նաև խառնուրդների ջրապահանջմունքի նվազեցման ու ագրեսիվ միջավայրերում բետոնների դիմացկունության բարձրացման համար։ Կան նաև փրփրա և գազագոյացնող հավելանյութերը (բջջավոր բետոնների պատրաստման համար օգտագործվող նյութեր), կապակցանյութերիկ ապակցումն ու պնդացումն արագացնող ու դանդաղեցնող հավելանյութերը (կապակցանյութերի հիդրատացման արագության վրա ազդող նյութեր) և հակացրտային հավելանյութերը (բացասական ջերմաստիճաններում բետոնների ու շաղախների պնդացումն ապահովող նյութեր)։
Օտտոն I (Հունաստանի թագավոր)

Օտտոն I (հուն․՝ Όθων Α, գերմ.՝ Otto I, հունիսի 1, 1815(1815-06-01)[…], Զալցբուրգ - հուլիսի 26, 1867(1867-07-26)[…], Բամբերգ, Վերին Ֆրանկոնիա, Բավարիա), Հունաստանի առաջին թագավորը Վիտելսբախների արքայատոհմից, ով կառավարել է 1832-1862 թվականներին։ Եղել է Բավարիայի թագավոր Լյուդվիգ I-ի երկրորդ որդին։
Նրա նախնինները սերում էին Բյուզանդական կայսրության Կոմնենոսների թագավորական ընտանիքից։ Հունաստանում թագավորել է 29 տարի, որից հետո գահընկեց լինելով հեռացել է Բավարիա։ Երկիրը կառավարելու ընթացքում հունական արքունիքը լցրել է գերմանական ազնվականությամբ և վարել է բացարձակապետական քաղաքականություն։


== Կենսագրություն ==
Օտտոն ծնվել է 1815 թվականի հունիսի 1-ին Զալցբուրգում։ Ստացել է հիանալի կրթություն Գերմանիայում և Իտալիայում, եղել է գերմանացի փիլիսոփա և գերմանական իդեալիզմի ներկայացուցիչ Ֆրիդրիխ Շելինգի աշակերտներից։ Նրա հայրը եղել է Հին Հունաստանի մեծ սիրահար, ինչպես նաև Բավարիայի միակ միապետը, ով օժանդակել է Հունաստանի հակաթուրքական ապստամբություններն ու ընդվզումները։ Որդին հորից ժառանգել է հույն ժողովրդի նկատմամբ ունեցած հետաքրքրությունը։
1821 թվականին տեղի ունեցավ հույների վճռական ապստամբությունն Օսմանյան կայսրության դեմ։ Պայքարը գնալով ահագնանում էր և Հունաստան էին գալիս բազում կամավորներ։ Նրանց թվամ էր նաև անգլիացի մեծ բանաստեղծ և մարդասեր Ջորջ Բայրոնը։ Հույները հասան հաջողության, երբ ի պաշտպանություն նրանց հանդես եկան Միացյալ Թագավորությունը, Ռուսաստանը և Ֆրանսիան։ 1830 թվականին առաջին երկիրը՝ Միացյալ Թագավորությունը, ճանաչեց Հունաստանի անկախությունը։ Դրան հաջորդեցին նաև Ռուսական կայսրությունը, Ֆրանսիան, Գերմանիան և Պորտուգալիան։ 1832 թվականին Հունաստանը հռչակվեց թագավորություն և «Մեծ տերությունների» որոշմամբ Հունաստանի առաջին թագավոր ընտրվեց Օտտոնը։
1832 թվականի օգոստոսի 8-ին Հունաստանի ազգային մեծ ժողովը միաձայն հաստատել է Հունաստանի թագավորի ընտրությունը։ 1833 թվականի փետրվարի 18-ին Օտտոն պաշտոնապես սկսել է իր գահակալությունը Հունաստանի թագավորությունում։ Մինչ թագավոր ընտրվելը, Օտտոնի հետ Բավարիայից եկել էին նաև երեք գահապահներ Գեորգ Լյուդվիգ ֆոն Մաուրերը, Յոզեֆ Լյուդվիգ Արմանսպերգն ու Աբելը։ Նրանց միմյանց հետևից որոշ ժամանակ կառավարել են երկիրը, մինչ Օտտոյի պաշտոնական թագավոր հռչակվելը։ 1836 թվականին Օտտոն ամուսնացել է Ամալիա Օլդենբուրգացի հետ, ով դարձրել է Հունաստանի թագուհի։
1837-1843 թվականին եղավարել է հունական կառավարությունը՝ որոշ ընդմիջումներով։ Սեպտեմբերյան հակակաթոլիկ ապստամբությունից հետո ընդունել է Հունաստանի առաջին սահմանադրությունը, որի համաձայն Օտտոյին հաջորդող Հունաստանի թագավորները պետք է լինեին ուղղափառ եկեղեցու հետևորդներ։ Օտտոն Հունաստանը կառավարել է բացարձակապետական կարգերով։ Օտտոն հայտնի էր, որպես բռնապետ, սակայն Հունաստանն օրեցօր բարգավաճում էր։ Օտտոն զարկ տվեց Օսմանյան կայսրության տարիներին փլուզված տնտեսության զարգացմանն ու վերակենդանացմանը։ Նրա հրամանով երկրի տարբեր հատվածները բացվեցին համալսարաններ և կրթական հաստատություններ։
Ղրիմյան պատերազմի տարիներին նրա հեղինակությունը ընկել է։ 1862 թվականի հոկտեմբերի 23-ին գահընկեց է արվել և հեռացել Բամբերգ։ Այնտեղ ապրել է մինչև կյանքի վերջ։ Ոսկե գեղմի շքանշանի դափնեկիր է։


== Տե՛ս նաև ==
Հունաստանի թագավորություն
Գեորգ Լյուդվիգ ֆոն Մաուրեր


== Ծանոթագրություններ ==
Ջիլդոնե

Ջիլդոնե (իտալերեն՝ Gildone), կոմունա Իտալիայում, գտնվում է Մոլիզե մարզում՝ Կոմպաբասո գավառում։
Բնակչությունը կազմում է 859 մարդ, բնակչության խտությունը կազմում է 30 մարդ/կմ²։ Զբաղեցնում է 29 կմ² մակերես։ Փոստային ինդեքս՝ 86010, հեռախոսային կոդ՝ 0874։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոսահամար՝ 0874 457132


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Լես Վալս դե Ագիլար

Լես Վալս դե Ագիլար (իսպ.՝ Les Valls d'Aguilar), մունիցիպալիտետ Իսպանիայում։ Գտնցում է Լիեյդա պրովինցիայում, Կատալոնիա ինքնավար համայքնի կազմում։
Տարածքը կազմում է 123,8 կմ²։ Բնակչությունը՝ 304 մարդ։


== Բնակչություն ==


== Ծանոթագրություններ ==


== Արտաքին հղումներ ==
Datos generales
Datos estadísticos
(6920) Էսակի

(6920) Էսակի (անգլ.՝ Esaki), աստերոիդ աստերոիդների հիմնական գոտում։ Հայտնաբերվել է 1993 թվականի մայիսի 14-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,38696 ա. մ., առավելագույնը մոտենում է 2,1979 ա. մ. հեռավորության վրա և հեռանում 2,576 ա. մ.։ Արեգակի շուրջ մեկ ամբողջական պտույտ է կատարում 1347 երկրային օրվա ընթացքում, իր ուղեծրով շարժվելով միջինում 0,267262 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,72° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր
Լեո Էսակի


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6920) Էսակի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գառնուտ (ձմեռանոց)

Գառնուտ, ձմեռնոց նախկին Իջևանի շրջանում։ 1926֊ին ուներ 46, 1939֊ին՝ 55, 1959֊ին՝ 37 հայ բնակաիչ, հետագայում այն լքվել է։


== Ծանոթագրություններ ==
Ավստրիայի զինանշան

Ավստրիայի Հանրապետությոան ընթացիկ զինանշանը (առանց կոտրած շղթաների) ուժի մեջ է 1919 թվականից։ 1934 թվականից մինչև 1938 թվականին տեղի ունեցած գերմանական անեքսիան Ավստրիայում մեկ այլ զինանշան էր օգտագործվում, որը կազմված էր երկգլուխ արծվից։ Երկրորդ հանրապետության հիմնադրումից հետո 1945 թվականին որոշել են հետ բերել բնօրինակ (առաջին հանրապետության) կոտրած շղթաներով զինանշանը, որը խորհրդանշում է Ավստրիայի անկախությունը։


== Տես նաև ==
Ավստրիայի դրոշ


== Արտաքին հղումներ ==
Ավստրիայի խորհրդանիշեր
Coat of arms of Austria In The World All Countries Coat of arms Archived 2011-07-14 at the Wayback Machine.
Austria: Coat of Arms in CRW Flags
Coats of arms of Austria on coins
Ամրության սահման

Ամրության սահման, մեխանիկական լարման 
  
    
      
        
          σ
          
            B
          
        
      
    
    {\displaystyle \sigma _{B}}
   արժեք, որից հետո տեղի է ունենում նյութի քայքայում։ Տվյալ նյութից կառուցված մարմնի մեխանիկական լարում, որից բարձր  արժեքի դեպքում մարմինը քայքայվում է։ Ամրության սահմանները լինում են ստատիկական և դինամիկական, ինչպես նաև սեղմման և ձգման։


== Ամրության սահմանի արժեք ==


=== Ստատիկական ամրության սահման ===
Ստատիկ ամրության սահմանը, որը հաճախ հաճախ կոչվում է ուղղակի ամրության սահման, անընդհատ մեխանիկակական լարման շեմային արժեքն է, որը գերազանցելու դեպքում մեխանիկական լարումը քայքայում է տվյալ նյութից կազմված մարմինը։ Համաձայն ԳՕՍՏ 1497-84 -ի «Ձգման փորձարկման մեթոդներ», ավելի ճիշտ  ժամանակավոր դիմադրություն է քայքայման նկատմամբ, որը համապատասխանում է քայքայումից առաջ գործադրված վերջին ճիգին։ Տերմինը գալիս է այն մտքից, որ նյութն անորոշ ժամանակով կարող է դիմանալ ցանկացած ստատիկ բեռի, եթե այն ստեղծում է ամրության սահմանից փոքր լարման ուժ։ Ժամանակավոր դիմադրության (նույնիսկ գերազանցելով այն իրական կամ քվազիստատիկ ​​թեստերում) ընթացքում կամ անմիջապես հետո նյութը փլուզվում է (թեստային նմուշը մանրացված կլինի մի քանի մասի, հավանական է, որ գրեթե անմիջապես, այսինքն, ոչ ավել քան 10 վրկ)։


=== Դինամիկական ամրության սահման ===
Դինամիկ ամրության սահմանը փոփոխական մեխանիկական լարման ազդեցությունն է (օրինակ հարվածի ժամանակ), որը գերազանցելու դեպքում տվյալ նյութից մարմինը քայքայվում է։ Մարմնի վրա դինամիկ ազդեցության ժամանակ այն  քայքայվում է անմիջապես ազդեցությունից հետո։ Այդ իրավիճակներում տվյալ բնութագիրը կոչվում է պայմանական-ակնթարթային կամ փխրուն-կարճաժամկետ ամրության սահման։


=== Սեղմման ամրության սահման ===
Սեղմման ամրության սահման է համարվում այն մեխանիկական լարման սահմանային արժեքը (ստատիկականի դեպքում հաստատաուն, դինամիկականի դեպքում փոփոխական), որի բավականին կարճաժամկետ ազդեցության դեպքում մարմինը սեղմվում է կամ դեֆորմացվում։ Տարբեր նյութերի դեպքում դրա արժեքը տարբեր է։


=== Ձգման ամրության սահման ===
Ձգման ամրության սահման է համարվում այն մեխանիկական լարման սահմանային արժեքը (ստատիկականի դեպքում հաստատաուն, դինամիկականի դեպքում փոփոխական), որի բավականին կարճաժամկետ ազդեցության դեպքում մարմինը ձգվում է կամ պատռվում։ Տարբեր նյութերի դեպքում դրա արժեքը նույնպես տարբեր է։


== Որոշ նյութերի ամրության հետ կապված առանձնահատկություններ ==
Պինդ մարմինների ամրությունը պայմանավորված է մարմնի ատոմների փոխազդեցությամբ։ Նրանց միջև հեռավորության մեծացման դեպքում նրանց միջև առաջանում են ուժեղ ձգողության ուժեր, ընդ որում, կրիտիկական հեռավորության վրա այդ ուժն ամենամեծն է։ Այդ ուժին համապատասխանող լարումը կոչվում է տեսական ձգման ամրություն և կազմում է σտեսկ ≈ 0,1E, որտեղ E —Յունգի մոդուլն է։ Գործնականում դիտվում է մարմինների քայքայում ավելի փոքր արժեքի դեպում, ինչը պայմանավորված է մարմինների անհամասեռությամբ։
Որոշ ձգման ամրության 
  
    
      
        
          σ
          
            0
          
        
      
    
    {\displaystyle \sigma _{0}}
  -ի արժեքներ ՄՊա-ներով (1 кгс/мм² = 100 кгс/см² ≈ 10 МН/м² = 10 МПа) (1 МПа = 1 Н/мм² ≈ 10 кгс/см²):


== Ծանոթագրություններ ==
Բաքվի լուսանկարչական տներ

Բաքվի լուսանկարչական տները մինչև 1917 թ. կազմում էինք թվով շուրջ 4 տասնյակ։ 1917 թ-ի հեղափոխություններից, ռազմական գործողությունների ու Ռուսական Կայսրության փլուզման արդյունքում դրանք գրեթե ամբողջությամբ վերացան։
Առաջին լուսանկարաչական տները Բաքվում ստեղծվեցին 19-րդ դարի վերջերում՝ քաղաքի բուռն զարգացման հետ մեկտեղ։ 20-րդ դարի տասական թվականներին դրանց թիվը հասնում էր շուրջ 4 տասնյակի։ Գործունեություն ծավալելու համար անհրաժեշտ էր նահանգապետի հատուկ թույլատվություն։


== Հայ լուսանկարչական տները ==
Հայերի թիվը լուսանկարիչների շարքում մեծ էր։ Հայ լուսանկարչական տների թիվը առնվազն 13 էր։ Նրանց շարքում էին մեծագույն հարգանք ու չանաչում ունեցող լուսանկարիչներ Դավիթ Ռոստոմյանը, ով պետական բազմաթիվ պատվերների արդյունքում համարվում էր պարսից շահի պալատական լուսանկարիչ, Ի. Մելիքյանը, ում մեծ ավանդի համար շնորհվել էր Նիկոլայ Երկրորդի անունից հուշանվեր, և այլք։


== Լուսանկարչական տների ցուցակը ==


== Ծանոթագրություններ ==


== Արտաքին հղումներ ==
Фотоателье дореволюционные (Баку) Archived 2014-08-04 at the Wayback Machine.
ԽԱՉԱՏՈՒՐ ԴԱԴԱՅԱՆ - ՀԱՅԵՐԸ ԵՎ ԲԱՔՈՒՆ (1850-ական թթ. - 1920 թ.), Երևան 2006, ISBN 99941-961-6-2
Lemonade (ալբոմ)

Lemonade, ամերիկացի երգչուհի Բեյոնսեի վեցերորդ ստուդիական ալբոմը թողարկված 2016 թվականի ապրիլի 23ին Parkwood Entertainment-ով և տարածված Columbia Records-ի կողմից։ Այս ալբոմը դարձել է երգչուհու երկրորդ վիզուալ ալբոմը՝ «Beyoncé»-ից հետո, որը թողարկվել էր 2013 թվականին։ Ի տարբերություն «Beyoncé»-ի, որը յուրաքանչյուր երգի համար ուներ առանձին տեսահոլովակ, այս ալբոմի մեկ ժամ տևողությամբ ֆիլմը ցուցադրվել է HBO ընկերության եթերում միանգամից ալբոմի թողարկման հետ։ Ալբոմի բնույթը, ըստ Tidal-ի, կայանում է «կնոջ ճանապարհորդությունը դեպի ինքնաճանաչում և ապաքինում»։ Ալբոմի վրա աշխատել են մի շարք պրոդյուսերներ, ինչպես նաև երաժիշտներ, որոնց վոկալը առկա է մի քանի ստեղծագործություններում։ Ալբոմը հասանելի դարձվեց 2016 թվականի ապրիլի 23-ից Tidal ընկերության կողմից, որի սեփականատերն է երգչուհու ամուսին Ջեյ Զին։ Ավելի ուշ այն հասանելի դարձավ նաև iTunes Store կայքում։ Ալբոմին հետևեց «Formation» երգի թողարկումը 2016 թվականի փետրվարի 6-ին։ Երկրորդ պրոմո-սինգլ ընտրվեց «Sorry» երգը, որը ուղարկվեց R'n'B և ռադիոյում ընտրվեց հաղթող երգ 2016 թվականի մայիսի 4-ին։
Հարկ է նշել, որ «Becky with good hair» երգը մեծ աղմուկ բարձրացրեց։ 2016 թվականի ապրիլին Բեյոնսեն ուղևորվում է The Formation World Tour-ի (Համաշխարհային երաժշտական ճանապարհորդության)։


== Ետին պլան ==
Ալբոմի անվանումը ստեղծվել է Բեյոնսեի տատիկից՝ Ագնես Դերեոնից, ինչպես նաև Ջեյ Զիի տատիկից՝ Հեթի Ուայթիից ներշնչված։ «Freedom» երգի վերջում Հեթի Ուայթի ձայնն է իր 90-ամյակի ելույթում 2015 թվականի դեկտեմբերին։ Իր ելույթում Հեթին ասում է. 

 Ըստ Tidal-ի, ալբոմի բնույթը «կնոջ ճանապարհորդությունն է դեպի ինքնաճանաչում և ապաքինում»։


== Ցուցադրում ==
Ալբոմին ուղեկցում է մեկ ժամ տևողությամբ ֆիլմը, որի պրեմիերան կայացել է HBO հեռուստաընկերության եթերում 2016 թվականի ապրիլի 23-ին և որի կրկնությունը ցուցադրվել է 2016 թվականի ապրիլի 24-ին։


== Հաջողությունը ==
ԱՄՆ-ում ալբոմը առաջին տեղում էր Billboard 200-ի հիթ շքերթում։ Սրանով Բեյոնսեն դարձավ միակ երգչուհին, ում բոլոր վեց ստուդիական ալբոմները գրավել էին առաջին հորիզոնական ԱՄՆ-ում։
Սրա հետ մեկտեղ ալբոմից 12 երգ Billboard Hot 100-ի շքերթներում տեղ գրավեցին, որոնցից չորսը հայտնվեցին թոփ 20-ի մեջ. № 10 («Formation»), № 11 («Sorry»), № 13 («Hold Up»), № 18 («6 Inch», The Weeknd-ի մասնակցությամբ)։
Սրանով Բեյոնսեն գերազանցեց նախորդ ռեկորդային թվին, որը սահմանել էր Թեյլոր Սվիֆթը իր 11 երգերով, միաժամանակ հայտնվելով հիթ շքերթում։
Մեծ Բրիտանիայում ալբոմը վաճառվեց ավելի քան 73,000 օրինակով։ Ավստրալիայում վաճառվեց 20,499 օրինակ և դարձավ տեղի չարթերի առաջատարը, ինչը երգչուհու կարիերայում արդեն երկրորդ անգամն էր։


== Հիթ-շքերթներ ==


== Հավաստագրումներ և վաճառք ==


== Թողարկման պատմություն ==


== Ծանոթագրություններ ==
(3586) Վասնեցով

(3586) Վասնեցով (անգլ.՝ Vasnetsov), աստերոիդ աստերոիդների հիմնական գոտում։ Հայտնաբերվել է 1978 թվականի սեպտեմբերի 26-ին Լյուդմիլա Ժուրավլյովայի կողմից Նաուչնիում։
Միջին հեռավորությունը Արեգակից կազմում է 2,45955 ա. մ., առավելագույնը մոտենում է 2,1719 ա. մ. հեռավորության վրա և հեռանում 2,7472 ա. մ.։ Արեգակի շուրջ մեկ ամբողջական պտույտ է կատարում 1408,91 երկրային օրվա ընթացքում, իր ուղեծրով շարժվելով միջինում 0,255518 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,85° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3586) Վասնեցով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Արդելիա Ռիփլի Հոլ

Արդելիա Ռիփլի Հոլ (անգլ.՝ Ardelia Ripley Hall, դեկտեմբերի 4, 1899(1899-12-04), Վեյմուտ, Նորֆոլկ շրջան, Մասաչուսեթս, ԱՄՆ - սեպտեմբերի 4, 1979(1979-09-04), Greenfield, Մասաչուսեթս, ԱՄՆ), Ամերիկայի Միացյալ Նահանգների Պետական դեպարտամենտում մշակույթի հարցերով պաշտոնյա (1946 - 1964 թթ.), ով մասնագիտացել էր Երկրորդ համաշխարհային պատերազմի տարիներին նացիստների թալանած արվեստի գանձերի վերադարձն ապահովելու գործում։


== Կենսագրություն ==
Արդելիան ծնվել է Մասաչուսեթս նահանգի Ուեյ Մաութ քաղաքում։ Միջնակարգ դպրոցն ավարտելուց հոտո սովորել է Սմիթ քոլեջում (անգլ.՝ Smith College), այնուհետև մագիստրոսի աստիճանով ավարտել Կոլումբիայի համալսարանը (անգլ.՝ Columbia University):
1945 թվականին Հոլն աշխատանքի է նշանակվել Ճապոնիայի և Կորեայի հետ մշակութային համագործակցության բաժանմունքում՝ որպես խորհրդական, ապահովել կապը Ռոբերտսի հանձնաժողովի և Խաղաղօվկիանոսյան տարածաշրջանի հուշարձանների, գեղանկարչության և արխիվների պահպանության ամերիկյան ծրագրի (անգլ.՝ Monuments, Fine Arts, and Archives - MFAA) մասնագետների միջև։ Այնուհետև ոչ տևական մի ժամանակահատված աշխատել է որպես  MFAA-ի պաշտոնյա Եվրոպայում, որից հետո, որպես գեղանկարչության և հուշարձանների գծով խորհրդատու՝  աշխատանքի է անցել Ամերիկայի Միացյալ Նահանգների Պետական դեպարտամենտում, որտեղ պաշտոնավարել է մինչև  1964 թվականին թոշակի անցնելը։ Գնահատելով Արդելիա Ռիփլի Հոլի՝ այդ տարիների վաստակը՝ նրան բնութագրել են որպես «շարժիչ ուժի՝ արվեստի թալանված գանձերի վերադարձը ետպատերազմյան տարիներին ապահովելու աշխատանքների բնագավառում» (the driving force at the State Department for postwar restitution between 1946 and 1962): Իրեն վստահված պատասխանատու գործը հետևողականորեն ու մասնագիտական բարձր մակարդակով իրականացնելու ընթացքում նա համագործակցել է այդ ասպարեզի երկու այլ մասնագետ-փորձագետների՝ ֆրանսիացի Ռոզ Վալանի և ավստրիացի Էվելին Տուկերի հետ։


== Ծանոթագրություններ ==


== Արտաքին հղումներ ==
Ardelia Hall Collection sur le site de la NARA
Նոյեմբերի 17

Նոյեմբերի 17, տարվա 321-րդ (նահանջ տարիներին՝ 322-րդ) օրն է։

Տարվա ավարտին մնում է 44 օր։


== Դեպքեր ==
1869 - Սուեզի ջրանցքը բացվում է նավագնացության համար
1913 - Պանամայի ջրանցքով անցնում է առաջին նավը
1917՝ բրիտանական զորքերը Պաղեստինում թուրքերից գրավում են Յաֆֆան
1933 - Միացյալ Նահանգները ճանաչում է Խորհրդային Միությունը


== Ծնունդներ ==
1840 - Գարեգին Սրվանձտյան հայ հոգևորական և ազգագրագետ
1870 - Մաքս Սաքս Max von Sachsen շվեյցարացի աստվածաբան (մ.1951)
1877 - Մամիկոն Գևորգյան, հայ դրամատուրգ, թարգմանիչ և բառարանագիր (մ.1962)
1886 - Արտաշես Բաբալյան, բժիշկ, քաղաքական գործիչ (մ. 1959)
1891 - Տիրան Երկանյան, ճարտարապետ (մ.1976)
1896 - Արշալույս Արշարունի, բանաստեղծ և գրականագետ (մ.1985)
1902 - Յուջին Վիգներ, ամերիկյան ֆիզիկոս-տեսաբան, ծագումով՝ հունգարացի։
1904 - Ալեքսանդր Հակոբյան, հայ քիմիկոս, օրգանիկ (մ.1987)
1924 - Սերգեյ Սարինյան, հայ գրականագետ
1927 - Առաքել Առաքելյան, հայ գեղանկարիչ (մ.1991)
1938 - Սարգիս Հովիվյան, հայ ֆուտբոլիստ
1942 - Մարտին Սկորսեզե, ամերիկացի հայտնի ռեժիսոր, պրոդյուսեր և սցենարիստ
1944 - Դենի Դե Վիտո Danny De Vito ամերիկացի դերասան, ռեժիսոր և պրոդյուսեր
Արցախի պատերազմի մասնակիցներ՝
1950 - Վլադիմիր Ալեքսանյան (զ.1993 թ. Մարտակերտի շրջանում)
1966 - Սոֆի Մարսո Sophie Marceau ֆրանսիացի դերասանուհի, ռեժիսոր և գրող
1978 - Ռեյչել Մաքադամս Rachel McAdams կանադացի դերասանուհի
1986 - Նանի Nani պորտուգալացի ֆուտբոլիստ


== Մահեր ==
1796 - Եկատերինա II, Ռուսաստանի կայսրուհի (1762-1796)
1858՝ անգլիացի փիլիսոփա Ռոբերտ Օուեն
1861 - Գևորգ Ախվերդյան, հայ բանասեր, բժիշկ, տնտեսագետ, հասարակական գործիչ
1891 - Խոսե Մարիա Իգլեսիաս, մեքսիկացի փաստաբան
1892՝ հայ հոգևորական և ազգագրագետ Գարեգին Սրվանձտյան
1917՝ ֆրանսիացի քանդակագործ Օգյուստ Ռոդեն
1929՝ ամերիկացի գյուտարար Հերման Հոլերիթ
1943՝ ռուս գիտնական Սերգեյ Սպասոկուկոցկի
2001 - խորհրդային բասկետբոլիստ Վիտալի Զաստուխով
2003՝ հայ բորտմեխանիկ Հովիկ Կռնչոյան
2006 - Ֆերենց Պուշկաշ, հունգարացի նշանավոր ֆուտբոլիստ, բոլոր ժամանակների լավագույն ֆուտբոլիստներից մեկը (ծ. 1927)


== Տոներ ==
Ուսանողների միջազգային օր
Ազատության և ժողովրդավարության համար մղվող պայքարի օր (Չեխիա և Սլովակիա)
Ազգային վերածննդի օր (Ադրբեջան, սկսած 1992 թ.)


== Ծանոթագրություններ ==
Լա Լիգա 2008-09

«Լա Լիգա 2008-09»-ը Իսպանիայի ֆուտբոլի առաջնության Լա Լիգայի 79-րդ առաջնությունն է։ Որում կատալոնական «Բարսելոնա» ֆուտբոլային ակումբը հռչակվեց չեմպիոն։


== Մրցաշարային աղյուսակ ==